  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 243/11050/29.12.2025


R E F E R A T   D E   A P R O B A R E
privind aprobarea proiectului „AMBULATORIU INTEGRAT AL SPITALULUI MUNICIPAL BRAD – CORP B”, a cheltuielilor aferente acestuia, precum și a Acordului de parteneriat între Municipiul Brad și Spitalul Municipal Brad
	



	Având în vedere prevederile Ordinului Ministrului Investițiilor și Proiectelor Europene nr. 5290/14.08.2025 (modificat conform OMIPE nr. 5522/2025) privind aprobarea Ghidului solicitantului pentru Investiții în infrastructura publică a ambulatoriilor implicate în implementarea de programe de screening, prin Programul Sănătate, s-a identificat o oportunitate de finanțare a proiectului „AMBULATORIU INTEGRAT AL SPITALULUI MUNICIPAL BRAD – CORP B”.
Prin Prioritatea 1 - Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, Obiectivul Specific - RSO4.5 Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR), prin intermediul unităților administrativ - teritoriale și în parteneriat cu unitățile sanitare se are în vedere obținerea unei finanțări nerambursabile pentru construirea unui corp nou de clădire pentru implementarea de programe de screening.
Apelul de proiecte este unul competitiv, cu limită de depunere actualizată, 31.12.2025, ora 17:00, iar finanțarea se alocă în funcție de punctajul obținut, în limita bugetului disponibil.
Proiectul va fi solicitat la finanțare de către Municipiul Brad, în parteneriat cu Spitalul Municipal Brad, potrivit Ghidului Solicitantului.
În acest scop, este necesară încheierea unui Acord de parteneriat, conform secțiunii 5.1.2. din Ghid, sens în care am propus împuternicirea Primarul Municipiului Brad să semneze acest Acord, toate actele necesare şi contractul de finanţare, în numele și pentru Municipiului Brad, precum şi al Partenerului, dacă este cazul.
Valoarea totală a proiectului este în cuantum 16.822.241,89 lei (fără T.V.A.), respectiv 20.292.400,00  lei (cu T.V.A.), iar contribuția proprie este de 405.848 lei (cu T.V.A.).
În afara valorii eligibile a proiectului, orice altă cheltuială constituie cheltuială neeligibilă și va fi suportată de către beneficiar. 
Astfel, se vor asigura și susține din bugetul local al Municipiului Brad:
 a. - sumele reprezentând cheltuieli conexe care pot apărea pe durata implementării proiectului;
 b. - toate resursele financiare necesare implementării proiectului în condițiile rambursării/decontării ulterioare a cheltuielilor din instrumente structurale, inclusiv a corecțiilor ce pot fi identificate în procedura de verificare a achiziției;
 c. - sumele reprezentând cheltuieli de mentenanță și întreținere pe întreaga perioadă de durabilitate a proiectului.
	În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile Ordinului nr. 5290/14.08.2025 pentru relansarea Ghidului Solicitantului pentru Apelul de proiecte Investiții în infrastructura publică a ambulatoriilor implicate în implementarea de programe de screening (pentru regiunile mai puțin dezvoltate), cu modificările și completările ulterioare, ale Anexei nr. 1 a Ghidului Solicitantului, Programul Sănătate, Prioritatea 1 - Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, Obiectivul specific - RSO4.5 (FEDR), ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.



P R I M A R
Florin CAZACU
